ભારતીય ઇમિગ્રેશનની વાત કરવામાં આવે તો એનઆરઆઇ એક અત્યંત મહત્વની અને ઇચ્છનીય ભૂમિકા ભજવે છે. તેઓ દ્વારા ભારતમાં મોકલવામાં આવતા નાણાં ( વિદેશી હૂંડિયામણ) તેઓના પરિવારને તો મદદરૂપ થાય જ છે, તે ઉપરાંત તેનાથી ભારતીય અર્થતંત્ર પણ વધુ મજબૂત બને છે. યાદ રહે કે હવે દિવસે ને દિવસે એનઆરઆઇની સંખ્યામાં ધરખમ વધારો થઇ રહ્યો છે. (અંદાજે 1.56 કરોડ જન્મે ભારતીય એવા ઇમિગ્રન્ટ વિદેશોમાં સ્થાયી થયા છે). હાલની એનડીએ સરકાર એનઆરઆઇ દ્વારા ભારતમાં મોકલવામાં આવતા વિદેશી હૂંડિયામણ અને તેઓના પ્રભાવને ધ્યાનમાં લેતાં તેઓને ભારતના વિકાસમાં વધુને વધુ જોતરી રહી છે.